כאשר וולפול מונה כראש ממשלה ב-1721 התנהל דיון על כך שכאשר יעבור כס המלוכה מג'ורג' הראשון לבנו, ימנה זה האחרון את קומפטון כראש ממשלה במקומו של וולפול. כדי למנוע מצב כזה, שאף וולפול להציב את קומפטון בתפקיד שולי בממשלה וכך הוא מונה להיות האחראי על תקציב הצבא משנת 1722 ועד 1730. ב-1725 נכנס קומפטון לממשלתו של וולפול בתפקיד הלורד שומר החותם וקיבל את התואר אביר מסדר האמבט.
ב-1727 עלה לכס המלכות ג'ורג' השני ובדעתו היה לבצע את השינוי בהנהגה הפוליטית. יחד עם זאת קומפטון לא נתפס כאדם עם יכולות גבוהות. הוא תואר כ"אדם המתהלך בכבדות, שקדן אך חסר כישרון". בייחוד הוא לא היה מסוגל ליישם את הצעותיו של וולפול בנוגע לקצבאות של המלך. בפגישה בהשתתפות השלושה הכריז קומפטון שהוא לא מסוגל לנהל את הממשלה. הוא שנא את וולפול בגלל ההשפלה שחווה ממנו. בכך איבד את הסיכוי האחרון שלו להיות דמות משפיעה על מדיניות הממשלה. הוא היה מאוד מקורב למלך, אך הזמנים בהם המלך יכול היה למנות שרים בניגוד לדעתו של הפרלמנט, כבר חלפו להם.
כדי להוציאו מבית הנבחרים, דאג וולפול שקומפטון יקבל תואר אצולה ב-1728. שנתיים לאחר מכן קיבל את תפקיד הלורד נשיא המועצה. בשלב זה החל להיות קשור לוויגים הפטריוטיים והמשיך בתפקידו עד 1742.
ב-1742 מונה קומפטון כלורד הראשון של האוצר במקומו של וולפול ולמעשה היה זה שעמד בראשות הממשלה, אם כי הדמות הדומיננטית בממשלה היה הלורד קרטרט (John Carteret). בריאותו של קומפטון הייתה כבר רופפת והמינויים האחרים בממשלה התקבלו בלי התייעצות בו. הוא המשיך למלא את התפקיד עד ליום מותו, אז מונה תחתיו הנרי פלהם. קומפטון מת ערירי מבלי שהעמיד צאצאים. הוא נקבר באחוזת הקבר של משפחתו בווריקשייר.
Fly by Night
Fly by Night הוא האלבום השני של להקת הרוק הקנדית, ראש. האלבום יצא לאור בפברואר, 1975. זהו האלבום הראשון של הלהקה עם המתופף של הלהקה יחד עם המתופף וכותב המילים, ניל פירט. לאחר מכן, התייצב הרכבה של ראש ונשאר כך עד היום.
היסטוריה.
מיד לאחר ההוצאה המחודשת של אלבום הבכורה, עזב את הלהקה מתופפה המקורי של הלהקה, ג'ון ראטסי ביולי 1974, בגלל סיבות שונות, ביניהן מחלת הסוכרת בה חלה, וסלידתו מסיבובי הופעות רחבים. ראש ערכה מבחנים שונים, ולבסוף בחרה במתופף ניל פירט כמחליפו של ראטסי. הצטרפותו הרשמית של פירט ללהקה הייתה ב-29 ביולי 1974, שבועיים לפני שפתחה הלהקה בסיבוב ההופעות הראשון שלה ברחבי ארצות הברית.
ההופעה הראשונה של ההרכב עם פירט הייתה מופע פותח להופעתם של אוריה היפ ומנפרד מן
ב־Civic Arena, אשר נמצא בפיטסבורג, פנסילבניה, אל מול 11 אלף איש. הופעה זו התקיימה ב-14 באוגוסט.
בנוסף לתפקיד המתופף, עם הזמן הפך פירט גם לכותב המילים העיקרי של הלהקה, היות שללייפסן וללי היה עניין מצומצם מאוד בכתיבה. במקום זאת, הם התמקדו בעיקר בהיבט המוזיקלי של הלהקה.
מילות השירים.
רוב שירי האלבום עוסקים במדע בדיוני ובפנטזיה. השיר הראשון Anthem מושפע מכתיבתה של איין ראנד. ראנד ידועה כאחת מההשפעות הגדולות ביותר על פירט ככותב מילים. השפעתה של ראנד, תמשיך ותופיע באלבום 2112.
המילים של היצירה הארוכה באלבום "By-Tor &amp; the Snow Dog" הגיעו מסיפור שסיפר אחד מפועלי הבמה של הלהקה, האוורד אנגלידר בו הוא שהה בביתו של מנהל Anthem Records, ריי דניאלס. בביתו של דניאלס בא הרועה הגרמני ונבח עליו עד שכלבלב קטן הגיע וקפץ על הכלב השני. כשראש שמעו את הסיפור, הם צחקו ממנו והחליטו להפוך אותו כבסיס לשיר.
בשיר הנושא כותב פירט בתקופתו כמוזיקאי צעיר שעבר מקנדה ללונדון כדי לקנות את עולמו.
השיר "Rivendell" מושפע מספרו המפורסם של ג'.ר.ר. טולקין, שר הטבעות.
רשימת שירים.
צד 1
צד 2
זגורי אימפריה
זגורי אימפריה היא סדרת טלוויזיה ישראלית של חברת HOT, זוכת פרס האקדמיה לטלוויזיה. הסדרה שודרה החל מ-8 באפריל 2014 בחברת HOT. הסדרה מגוללת את סיפורה של משפחת זגורי, משפחה רוויית מתחים מבאר שבע, הנאבקת להסיר קללה הרובצת על ראשה מאז מות הסבא.
יוצר הסדרה הוא מאור זגורי, שכתב את התסריט ובהמשך גם ביים. שתי עונות הסדרה צולמו יחד, העונה הראשונה עלתה לשידור ב-8 באפריל 2014, והעונה השנייה עלתה לשידור ב-3 בפברואר 2015 והסתיימה ב-1 באפריל 2015.
ב-18 באוקטובר 2020, הודיע מאור זגורי שהסדרה תשוב לעונה נוספת ללא השחקן משה איבגי.
ב-27 בפברואר 2022, שוחרר הטריילר לעונה השלישית.
עלילה.
שמונה שנים אחרי שגורש ממשפחתו חוזר אביאל (עוז זהבי) לבית משפחת זגורי בבאר שבע, אליה הוזעק על ידי סבו הגוסס. ברגעיו האחרונים סוחט ממנו סבא פינטו נדר שיהפוך את חייו על פיהם. בתום ההלוויה של הסב, מוטלת קללה נוראית על המשפחה ובראשם אביאל. מעכשיו כל חלום שלא מתממש, כל מזל רע שפוקד את בני זגורי, הוא חלק מהקללה שיש למהר ולהסיר.
עד שובו של אביאל, החיים בבית משפחת זגורי התנהלו תחת שרביטו של אלברט (משה איבגי), אב המשפחה, שלא נותן לאף אחד מבניו לעזוב את הבית, ולא מרשה לאף-אחת מבנותיו להינשא.
משפחת זגורי – הורים, שמונה ילדים וסבתא, מתגוררים בבית אחד ומחזיקים בפלאפל השכונתי. הם מתוחכמים, גאוותניים, חתולי רחוב שיודעים איך להסתדר בכל מצב וחיים כמו מלכים, גם אם הם בקושי גומרים את החודש. כל אחד מהם רוצה להראות שהוא השולט במשפחה ושהמילה האחרונה היא שלו. בכל פרק ולאורך כל הסדרה כל אחד מהם אומר משפט תוכחה משלו. כך למשל אלברט אומר "שום נרתם ושום נעלי נייקי" ובהזדמנות אחרת אבישג אומרת "לא מוכרת ולא נעלי בירקנשטוק".
אביאל, קצין מצטיין בתותחנים, שנשלח בנעוריו לפנימייה ומאז ניתק כמעט לחלוטין קשר עם המשפחה, נאלץ להישאר בבית בלחץ אימו ויויאן (שרה פון שוורצה), שדורשת ממנו לקיים את הנדר ולהילחם בקללה.
חזרתו של אביאל קורעת את הבית מבפנים ומעמידה אותו בעימות חזיתי מול אביו ואחותו, הבת המועדפת אבישג (חן אמסלם), איתם יש לו סיפור לא סגור ומדמם. הנחמה היחידה שמוצא אביאל היא חידוש אהבת נעוריו הלא ממומשת עם ליזי (נינט טייב).
הקרע המשפחתי הופך את השכונה לשדה קרב, רק שבסוף היום, האויבים חוזרים לישון באותו בית קטן בו הם חולקים את השירותים, המיטות, האוכל, החגים והשבתות.
לבסוף נודע, שכוונת המשפט שהסבא כתב בצוואתו "להחזיר עטרה ליושנה" (להחזיר דבר לקדמותו), היא לעשות את המסורת שהסבא היה עושה בזמנים של סולחות, למרוח דם טלה על הקיר מאחורי ביתו, לאחר מכן התגלה שעל הקיר יש חץ, בני המשפחה שברו את הקיר ושם היו 5 בקבוקי יין קידוש ישנים מאוד בתור ירושה של הסבא, לאחר שבני המשפחה שתו 3 בקבוקים ואחד נשבר הם גילו שכל בקבוק שווה מעל 900,000 שקלים.
שידור.
העונה הראשונה עלתה לשידור ב-8 באפריל 2014, ושודרה בימי שלישי עד חמישי ב-20:15 בערוץ HOT3 (אולם שידור הבכורה היה למעשה בערוץ HOT Family בשעה 19:15). העונה הסתיימה ב-4 ביוני 2014, והגיעה לשיא במספר ההזמנות ב-VOD של HOT, מעל ל-12 מיליון הזמנות לסדרה.
העונה השנייה עלתה לשידור ב-3 בפברואר 2015, ושודרה בימי שלישי עד חמישי ב-20:00 בערוץ HOT3, ובשידור חוזר בשעה 21:15 בערוץ HOT Plus. העונה הסתיימה ב-1 באפריל 2015, בפרק סיום עונה באורך שיא של 74 דקות.
בעקבות הפרשייה הפלילית על משה איבגי הופסקו הצילומים לעונה 3 שהייתה אמורה לצאת בשנת 2016.
באוקטובר 2020 הודיע יוצר הסדרה מאור זגורי על העונה השלישית לסדרה הצפויה לצאת בקרוב ותעסוק בחיי המשפחה בתקופת הקורונה.
ביקורת.
עם עלייתה לשידור זכתה הסדרה לביקורות חיוביות. באתר Mako נכתב על הסדרה כי "הסדרה החדשה והמדוברת של מאור זגורי ו-HOT, מטיילת על גבול הסטריאוטיפיות של המשפחה המרוקאית שהתרגלנו לראות בסרטים הישראליים. אחרי פרק הבכורה עדיין לא ברור אם "זגורי אימפריה" אמורה לגרום לנו לצחוק או לחשוש מהגיבורים שלה, אבל יש בה מספיק יצירתיות סיפורית וכישרון משחק כדי לגרום לנו להסתקרן".
באתר ynet נכתב על הסדר "ב'זגורי אימפריה' יש אפשרויות בחירה רבות, וברור שכל בחירה היא גם אמירה משמעותית על הזהות, וכמה מהן מוגשות לצופה עם חיוך ציני קטן של היוצר והשחקנים".
העונה השנייה זכתה לביקורות טובות ולאהדה רבה יותר מעונתה הראשונה של הסדרה. יום אחרי סיום העונה השנייה נכתב באתר עכבר העיר ש"הדמויות החדשות השתלבו באלגנטיות, המשחק היה מדהים ובכל פרק השתמרה תחושה גבוהה של טריות וכיפיות ומסר תרבותי חשוב לאין שעור".
מוזיקה.
"אני עף אלייך".
השיר המלווה את העונה הראשונה ממחציתה הוא השיר "אני עף אלייך", שנכתב במיוחד לסדרה על ידי מאור זגורי, הולחן על ידי דורון מדלי, ומבוצע על ידי ליאור נרקיס. חיבור השיר (בסדרה - לכאורה על ידי הדמות אבישג זגורי) וביצועו (בסדרה - לכאורה על ידי הדמות אביתר זגורי, במשותף עם הזמר ליאור נרקיס, שהוא בפועל המבצע המקורי), מלווה את העונה הראשונה לאורכה, והפרק האחד לפני פרק הסיום מוקדש להצלחתו של אביתר זגורי בטקס "אש השנה" המקומי, עם שיר זה.
בפרק 16, נדרש אביתר לכתוב תוך שלושה ימים שיר חדש לתחרות "אש השנה". במצוקתו הוא מבקש עזרה מסביבתו, וללא הצלחה. אבי, האח הבכור, אינו מצליח במשימה, אביר, בן הזקונים, מציע חרוזים מגוחכים, לכאורה תוצרי מערכת החינוך, שאפילו אביתר מזהה את הזיוף שבהם ואת הכניעה למצלול חסר משמעות. אביאל, לכאורה "נציג האליטות החדשות", מגויס למשימה וגם הוא לא עומד בה. לבסוף פונה אביתר לאחותו אבישג, שלכאורה בבוז, מלמדת את אביתר שיעור בכתיבת שירה ופזמונאות גם יחד.
"אחי".